Հայտերի ներկայացման հրավեր

Երկիրը՝ **Հայաստանի Հանրապետություն**

Ծրագիրը՝ **Տեղական տնտեսության և ենթակառուցվածքների զարգացման ծրագիր /ՏՏԵԶ/**

Վարկ No՝ **P150327**

Պայմանագրի անվանումը**՝ ՀՀ Կոտայքի մարզի Գառնի գյուղի "ՋիԲիԷյջ" ՍՊԸ-ի հյուրանոցա-ռեստորանային համալիրը սպասարկող արտաքին ինժեներական ենթակառուցվածքների կառուցում**

Պայմանագիր No**՝** **TUR-PPI-03**

**15 մայիս 2024թ.**

1. Հայաստանի Հանրապետությունը **Համաշխարհային բանկից** ստացել է ֆինանսավորում **Տեղական տնտեսության և ենթակառուցվածքների զարգացման ծրագրի** համար և մտադիր է միջոցների մի մասն օգտագործել «**TUR-PPI-03, ՀՀ Կոտայքի մարզի Գառնի գյուղի "ՋիԲիԷյջ" ՍՊԸ-ի հյուրանոցա-ռեստորանային համալիրը սպասարկող արտաքին ինժեներական ենթակառուցվածքների կառուցում»** պայմանագրի շրջանակներում վճարումներ իրականացնելու համար:

2. Սույնով **Հայաստանի տարածքային զարգացման հիմնադրամը** հրավիրում է ներկայացնել կնքված մրցութային հայտեր իրավասու մասնակիցներից` **TUR-PPI-03 «ՀՀ Կոտայքի մարզի Գառնի գյուղի "ՋիԲիԷյջ" ՍՊԸ-ի հյուրանոցա-ռեստորանային համալիրը սպասարկող արտաքին ինժեներական ենթակառուցվածքների կառուցում»** շինարարական աշխատանքների համար:

Աշխատանքները ներառում են՝

Ենթածրագրով նախատեսվում է իրականացնել հետևյալ աշխատանքները.

* Մոտեցնող ճանապարհ No.1-ի վերակառուցում

Հ3, [Երևան](https://hy.wikipedia.org/wiki/%D4%B5%D6%80%D6%87%D5%A1%D5%B6) - [Գառնի](https://hy.wikipedia.org/wiki/%D4%B3%D5%A1%D5%BC%D5%B6%D5%AB_%28%D5%A3%D5%B5%D5%B8%D6%82%D5%B2%29) ավտոմայրուղուց դեպի hյուրանոցա-ռեստորանային համալիրի գլխավոր մուտքին մոտեցնող ճանապարհը, որի ընդհանուր երկարությունը կազմում է մոտ 846 մ անցնում է Կոմիտաս (≈331 մ), Բաղրամյան (≈324 մ) և Գ. Զոհրապ (≈191 մ) փողոցների հատվածներով։ Մոտեցնող ճանապարհ No.1-ի երթևեկելի մասի ընդհանուր մակերեսը կազմում է 5,743 քմ, որից ասֆալտե ծածկույթով ճանապարհի մակերեսը կազմում է 5,127 քմ (երկարությունը՝ 706 մ), իսկ բազալտե չորսվակասալերով սալարկված ճանապարհի մակերեսը՝ 616 քմ (երկարությունը՝ 140 մ)։ Մոտեցնող ճանապարհ No.1-ի վերակառուցումը ներառում է վերոնշյալ փողոցների երթևեկելի մասի և մայթերի ասֆալտե ծածկույթի վերականգնումը, բազալտե եզրաքարի և փողոցների եզրով տեղադրված ոռոգման ջրի և դրենաժային առուների երկաթբետոնե վաքերի փոխարինումը։

* Մոտեցնող ճանապարհ No.2 վերակառուցում

Գառնու հեթանոսական տաճարից, այն է՝ Մարզպետունի և Գ. Զոհրապ փողոցների հատման կետից դեպի hյուրանոցա-ռեստորանային համալիրի գլխավոր մուտքին մոտեցնող ասֆալտե ծածկույթով ճանապարհը անցնում է Գ. Զոհրապ փողոցի հատվածով։ Մոտեցնող ճանապարհ No.2-ի երթևեկելի մասի ընդհանուր երկարությունը կազմում է մոտ 220 մ, իսկ մակերեսը մոտ՝ 1,162 քմ։ Մոտեցնող ճանապարհ No.2-ի վերակառուցումը ներառում է վերոնշյալ փողոցի երթևեկելի մասի ասֆալտե ծածկույթի վերականգնումը և բազալտե եզրաքարի փոխարինումը։

Այսպիսով, վերակառուցման ենթակա ա. մոտեցնող ճանապարհների երթևեկելի մասի ընդհանուր երկարությունը կազմում է մոտ 1,066 մ (846 մ + 220 մ), իսկ մակերեսը մոտ 6,905 քմ (5,743 քմ + 1,162 քմ) և բ. մոտեցնող ճանապարհների մայթերի ընդհանուր երկարությունը կազմում է մոտ 655 մ (331 մ + 324 մ), իսկ մակերեսը մոտ 1,682 քմ (529 քմ + 1,153 քմ)։ Նշում՝ հաշվի առնելով, որ Գ. Զոհրապ փողոցի լայնությունը կազմում է մոտ 4.4 մ, որը տվայլ տեսակի ճանապարհների համար նորմերով պահանջվող մինիմալ լայնությունն է, մայթի իրականացում տվյալ փողոցում հաստատված աշխատանքային նախագծով չի նախատեսված։

* Կեղտաջրերի հեռացման համակարգի կառուցում

Հյուրանոցա-ռեստորանային համալիրի կեղտաջրերի հեռացումը կազմակերպելու համար նախատեսվում է կառուցել 481 մ երկարությամբ 250 մմ նոմինալ տրամագծով կոյուղու պոլիէթիլենային ծալքավոր խողովակներից ստորգետնյա կոյուղագիծ, որը միացվելու է Բաղրամյան և Կոմիտաս փողոցների խաչմերուկին մոտ գտնվող 500 մմ նոմինալ տրամագծով ասբոցեմենտե կոյուղատարին։ Կառուցվող կոյուղագծի երկայնքով՝ նախագծով նախատեսված տեղերում տեղադրվելու են 22 հատ 1000 մմ տրամագծով ե/բ դիտահոր։ Կոյուղագծի վերջնակետում տեղադրվող դիտահորը կառուցվելու է հյուրանոցա-ռեստորանային համալիրի գլխավոր մուտքի մոտ՝ համայնքապատկան տարածքում։ Հարկ է նշել, որ նոր կառուցվող կոյուղագծի Բաղրամյան փողոցով անցնող հատվածի դիտահորերին կմիացվեն նաև 44 հատ գոյություն ունեցող տնային միացումների 150 մմ նոմինալ տրամագծով խողովակներ։

* Էլեկտրամատակարարման համակարգի կառուցում

Հյուրանոցա-ռեստորանային համալիրի 0.4 կՎ, 280 կՎտ հզորությամբ Էլեկտրամատակարարումը ապահովելու համար նախատեսվում է տեղադրել 120 գծմ երկարությամբ ստորգետնյա մալուխագիծ: Մասնավորապես՝ հաստատված աշխատանքային նախագծով նախատեսված է տեղադրել 4x240 մմ2 հատույթով, АВВГ-1000 տեսականիշի մեկուսացված ալյումինե մալուխագիծ (240 գծմ = 2x120 գծմ), ներառյալ DN100 մմ PVC ճկվող էլեկտրական պաշտպանիչ խողովակը։

Բոլոր աշխատանքների նախատեսված ավարտման ժամկետ՝ **120 օր սկսած Աշխատանքների մեկնարկից:**

**Որակավորման չափանիշներն են (որոնք չեն սահմանափակվում\*)**

ա/ վերջին երեք տարիներից որևէ մեկ տարում հաջողությամբ կատարված **664,000,000** ՀՀ դրամի շին. աշխատանքների ծավալ,

բ/ վերջին հինգը տարվա ընթացքում որպես գլխավոր կապալառու, ՀԳ անդամ կամ ենթակապալառու կատարած առնվազն երկու պայմանագրեր` **ասֆալտապատ ճանապարհների, կառուցման/վերակառուցման աշխատանքները:**

Ներկայացվող աշխատանքի արժեքը չպետք է պակաս լինի **153,000,000** ՀՀ դրամից, կամ մեկ պայմանագիր առնվազն **306,000,000**  ՀՀ դրամ,

գ**/** շինարարական փորձը հետևյալ հաջող ավարտված հիմնական աշխատանքներում պետք է լինի՝ **300 գծմ երկարությամբ արտաքին ջրամատակարարման և ջրահեռացման համակարգերի կառուցման և/կամ վերակառուցման աշխատանքները (առնվազն երկու աշխատանք),**

դ/ նվազագույնը **109,000,000** ՀՀ դրամի իրացվելի միջոցներ և/կամ վարկային գիծ,

ռ/ որպես պայմանագրի շնորհման նախապայման, հայտատուն պետք է ներկայացնի ՀՀ քաղաքաշինության կոմիտեի կողմից հաստատված **«Քաղաքաշինության բնագավառում շինարարության իրականացում» լիցենզիա «Տրանսպորտային», «Հիդրոտեխնիկական», «Էներգետիկ»** ներդիրներով։

***\*Որակավորման պահանջների վերաբերյալ լրացուցիչ մանրամասներ ներկայացված են մրցութային փաստաթղթում (Բաժին III. Գնահատման և Որակավորման չափանիշներ):***

3. Մրցույթն իրականացվելու է Ազգային մրցակցային մրցույթի (NCB) միջոցով, համաձայն Համաշխարհային բանկի ուղեցույցների` «*Ապրանքների, աշխատանքների և ոչ-խորհրդատվական ծառայությունների գնում ՄԶՎԲ փոխառությունների և Համաշխարհային բանկի վարկերի ու դրամաշնորհների փոխառուների կողմից*» (հունվար 2011 թ, վերանայված հուլիս 2014 թ.)«Գնումների ուղեցույցներ»: Մրցույթը բաց է Գնումների ուղեցույցում սահմանված բոլոր իրավասու հայտատուների համար: Ի հավելումն` խնդրում ենք ծանոթանալ գնումների ուղեցույցի 1.6 և 1.7 կետերին, որտեղ ներկայացված է Համաշխարհային Բանկի քաղաքականությունը շահերի բախման վերաբերյալ:

4. Շահագրգիռ իրավասու հայտատուները կարող են ամբողջական փաթեթը ներբեռնել [www.gnumner.am](http://www.gnumner.am), [www.armeps.am](http://www.armeps.am) կամ [www.atdf.am](http://www.atdf.am) կայքերից: Ցանկացած կազմակերպություն կարող է գրանցվել էլեկտրոնային գնումների համակարգում և ներկայացնել Հայտը ARMEPS էլեկտրոնային գնումների համակարգի միջոցով ([www.armeps.am](http://www.armeps.am)):

Հայտնում ենք, որ **Հայաստանի տարածքային զարգացման հիմնադրամը** պատասխանատվություն չի կրում հայտատուի կողմից վերոնշյալ կայքերից մրցութային փաթեթի սխալ կամ ոչ ամբողջական ներբեռնման, ինչպես նաև հետագայում հրավերի փոփոխությունների առկայության դեպքում դրանց բացթողնման համար:

5. Հայտերը պետք է ներկայացվեն **միայն** էլեկտրոնային եղանակով՝ էլեկտրոնային գնումների **Armeps (**[**www.armeps.am**](http://www.armeps.am) **կայքէջի) համակարգի** միջոցով ամենաուշը **2024 թվականի մայիսի 29-ին ժամը 12:00-ին:** Հայտերը ներկայացնելու վերջնաժամկետը լրանալուց հետո ներկայացված հայտերը **չեն ընդունվում** Համակարգի կողմից։

6. Բոլոր հայտերը պետք է ուղեկցվեն **Մրցույթի ապահովման հայտարարագրով**:

7. Պատվիրատուի հասցեն ներկայացված է ստորև`

**Հայաստանի տարածքային զարգացման հիմնադրամ**

**պարոն Սարգիս Բաղինյանին, Գործադիր տնօրեն**

**ՀՀ, ք. Երևան 0037, Կ. Ուլնեցու 31**

**Հեռ.՝ +374 060 501 560**

**Էլ. հասցե`** **procurement@atdf.am**

**Վեբկայք`** [**www.atdf.am**](http://www.atdf.am)